CELEX: 62017CN0705
Language: et
Date: 2017-12-15 00:00:00
Title: Kohtuasi C-705/17: Eelotsusetaotlus, mille on esitanud Svea hovrätt (Rootsi) 15. detsembril 2017 – Patent-och registreringsverket versus Mats Hansson

5.3.2018   
            
            
               ET
            
            
               Euroopa Liidu Teataja
            
            
               C 83/12
            
         Eelotsusetaotlus, mille on esitanud Svea hovrätt (Rootsi) 15. detsembril 2017 – Patent-och registreringsverket versus Mats Hansson
   (Kohtuasi C-705/17)
   (2018/C 083/19)
   Kohtumenetluse keel: rootsi
   
      Eelotsusetaotluse esitanud kohus
   
   Svea hovrätt
   
      Põhikohtuasja pooled
   
   
      Kaebaja: Patent-och registreringsverket
   
      Vastustaja: Mats Hansson
   
      Eelotsuse küsimused
   
   
               1.
            
            
               Kas kaubamärgidirektiivi (1) artikli 4 lõike 1 punkti b tuleb tõlgendada nii, et kõikide asjakohaste tegurite igakülgset hindamist, mida tuleb segiajamise tõenäosuse tuvastamisel läbi viia, võib mõjutada see, kui kaubamärgi registreerimisel on selle üks osa sõnaselgelt kaitse alt välja arvatud, st kaubamärgi registreerimisel on tehtud reservatsioon?
            
         
               2.
            
            
               Kas juhul, kui vastus esimesele küsimusele on jaatav, võib reservatsioon mõjutada igakülgset hindamist nii, et pädev ametiasutus võtab kõnealust kaubamärgiosa küll arvesse, kuid omistab sellele vähem kaalu, nii et seda ei peeta eristavaks, isegi kui de facto on see osa varasemas kaubamärgis eristav ja domineeriv?
            
         
               3.
            
            
               Kas juhul, kui vastus esimesele küsimusele on jaatav ja teisele küsimusele eitav, võib reservatsioon ikkagi mingil muul viisil igakülgset hindamist mõjutada?
            
         
      (1)  Euroopa Parlamendi ja nõukogu 22. oktoobri 2008. aasta direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT 2008, L 299, lk 25).